laion/Wikipedia-Exotic huggingface dataset:
בננהרמה

בננהרמה (באנגלית: Bananarama) היא להקת פופ אנגלית שנוסדה בלונדון ב-1980. המוזיקה של הלהקה משלבת אלמנטים של מוזיקת פופ, מוזיקת הגל חדש ומוזיקת דאנס. הלהקה הייתה אחת מלהקות הבנות המצליחות ביותר בשנות השמונים. הלהקה ידועה בעיקר בזכות הלהיטים "Cruel Summer" (אנ'), וגרסת הכיסוי שלהם לשיר "Venus". הלהקה הייתה במקור שלישייה שכללה את שרה דאלין, שיבון פאהי וקרן וודוורד. ב-1988 פאהי עזבה את הלהקה והוחלפה על ידי ג'קי אוסאליבן. לאחר עזיבתה של אוסאליבן ב-1991 דאלין וודוורד המשיכו כצמד. למרות השינויים בהרכב הלהקה המשיכה להופיע ולהוציא אלבומים חדשים לאורך שנות ה-90 וה-2000. בשנים 1998, 2002, 2017–2018 שיבון פאהי הצרפה להופעות של הלהקה ב"הרכב המקורי". בין השנים 1982 ל-2009 הלהקה הצליחה להביא 32 סינגלים לאחד מ-50 המקומות הראשונים במצעד הסינגלים הבריטי. בסך הכול, היו להם 11 סינגלים שהגיעו למצעד הבילבורד הוט 100 בארצות הברית בין השנים 1983 ל-1988. שרה דאלין (1980–הווה) קרן וודוורד (1980–הווה) שיבון פאהי (1980–1988, 1998, 2002, 2017–2018) ג'קי אוסאליבן (1988–1991) 1983 – Deep Sea Skiving 1984 – Bananarama 1986 – True Confessions 1987 – Wow! 1991 – Pop Life 1993 – Please Yourself 1995 – Ultra Violet 2001 – Exotica 2005 – Drama 2009 – Viva 2019 – In Stereo 2022 – Masquerade להקת בנות להקות בנות שיאניות מכירות מדיה וקבצים בנושא בננהרמה בוויקישיתוף בננהרמה, ברשת החברתית פייסבוק בננהרמה, ברשת החברתית אקס (טוויטר) בננהרמה, ברשת החברתית אינסטגרם בננהרמה, סרטונים בערוץ היוטיוב בננהרמה, במסד הנתונים הקולנועיים IMDb (באנגלית) בננהרמה, באתר Rotten Tomatoes (באנגלית) בננהרמה, באתר Metacritic (באנגלית) בננהרמה, במסד הנתונים הקולנועיים KinoPoisk (ברוסית) בננהרמה, באתר אפל מיוזיק (באנגלית) בננהרמה, באתר ספוטיפיי בננהרמה, באתר Last.fm (באנגלית) בננהרמה, באתר AllMusic (באנגלית) בננהרמה, באתר MusicBrainz (באנגלית) בננהרמה, באתר דיזר בננהרמה, באתר Yandex.Music (ברוסית) בננהרמה, באתר Discogs (באנגלית) בננהרמה, באתר Songkick (באנגלית) בננהרמה, באתר Genius בננהרמה, באתר SecondHandSongs בננהרמה, באתר MOOMA (בארכיון האינטרנט) בננהרמה, באתר בילבורד (באנגלית) בננהרמה, באתר טיידל (באנגלית) בננהרמה, באתר אמזון מיוזיק אתר האינטרנט הרשמי של בננהרמה (באנגלית) Stephen Thomas Erlewine. "Bananarama". AllMusic. נבדק ב-5 באפריל 2020. {{cite web}}: (עזרה) "Bananarama on Four Decades Together & Whether They'd Ever Call It Quits". Billboard. נבדק ב-12 בנובמבר 2023. {{cite journal}}: (עזרה)
ג'ון מיליגן

ג'ון ג'ונס מיליגן (באנגלית: John Jones Milligan‏; 10 בדצמבר 1795 – 20 באפריל 1875) היה עורך דין ופוליטיקאי אמריקאי מווילמינגטון, דלאוור. הוא היה חבר במפלגה הוויגית, ושימש כחבר בית הנבחרים של ארצות הברית מדלאוור. מיליון נולד ב-10 בדצמבר 1795 במחוז ססיל, מרילנד. מיליגן ייצג שמונה שנים את דלאוור בבית הנבחרים של ארצות הברית. הוא נבחר כאנטי-ג'קסוני ב-1830, והפך לחבר במפלגה הוויגית כשהיא התארגנה, וכיהן מ-4 במרץ 1831 עד 3 במרץ 1839. לאחר שהובס בניסיונו להיבחר מחדש לכהונה חמישית, הוא מונה לשופט עמית של בית המשפט העליון של דלאוור ב-19 בספטמבר 1839 וכיהן עד 16 בספטמבר 1864, אז פרש. מיליגן מת ב-20 באפריל 1875 בבית האבות שלו בפילדלפיה, פנסילבניה והוא קבור בבית הקברות וילמינגטון וברנדיווין בווילמינגטון. ג'ון מיליגן, באתר המדריך הביוגרפי של הקונגרס של ארצות הברית (באנגלית) ג'ון מיליגן, באתר "Find a Grave" (באנגלית)
ג'ירגה

ג'ירגה (בערבית: جرجا, בקופטית: ⲑⲁⲣϫⲉ) היא עיר הממוקמת במחוז סוהאג של מצרים העליונה. היא ממוקמת מימין לנהר הנילוס. בעיר מתגוררים רבים ממאמיני הנצרות הקופטית ומוסלמים. בנוסף לכך, ג'ירגה היא העיר העתיקה ביותר ביבשת אפריקה שמיושבת ברצף (6,000~ שנים). ג'ירגה הייתה בירת מחוז ג'ירגה עד 1960, אז הועברה הבירה לסוהאג ושמו של המחוז שונה בהתאם. נכון לשנת 1986, לג'ירגה הייתה אוכלוסייה מוערכת של 71,564 איש, וכיום ויש לה תעשיות כלכליות שונות הכוללות תעשיות לייצור סוכרים וקדרות. שם העיר מגיע במקור ממצרית קדומה: (tꜣ)-grg.t (טיגרגט), שמשמעותה "היישוב". ייתכן שזה גם המקור לשם העיר בקופטית: ⲑⲁⲣϫⲉ (תארג'ה). אגיפטולוגים, ביניהם היינריך קרל ברוגש, טוענים כי שם העיר במקור מהמשפט: "grg miri-amoun Ramessou", אשר משמעותו: "המבנה של רעמסס השני". עם זאת, החוקרים ארנסט ווליס באדג' וגאורגוס דארסי מצאו את אותו השם בערים אבידוס ואל באליאנה. מדיה וקבצים בנושא ג'ירגה בוויקישיתוף Roger S. Bagnall, Dominic Rathbone, Egypt from Alexander to the Early Christians: An Archaeological and Historical Guide, Getty Publications, 2004, ISBN 978-0-89236-796-2. (באנגלית) Gwillim Law, Administrative Subdivisions of Countries: A Comprehensive World Reference, 1900 Through 1998, McFarland, 1999, ISBN 978-0-7864-0729-3. (באנגלית) Carsten Peust, Die Toponyme vorarabischen Ursprungs im modernen Ägypten Brugsch, Heinrich: Dictionnaire géographique de l'ancienne Egypte: contenant par ordre alphabétique la nomenclature comparée des noms propres géographiques qui se rencontrent sur les monuments et dans les papyrus (Hauptbd.) (Leipzig, 1879), digi.ub.uni-heidelberg.de Henri (1877-1950) Gauthier, Gauthier, Henri - Dictionnaire des Noms Géographiques Contenus dans les Textes Hiéroglyphiques T.5 (1928), 1928 E. A. Wallis (Ernest Alfred Wallis) Budge, An Egyptian hieroglyphic dictionary : with an index of English words, king list and geological list with indexes, list of hieroglyphic characters, coptic and semitic alphabets, etc., London : J. Murray, 1920
קנזי ג'ונס הבן

קנסי ג'ונס הבן (באנגלית: Kensey Johns Jr.‏; 10 בדצמבר 1791 – 28 במרץ 1857) היה עורך דין ופוליטיקאי אמריקאי מדלאוור. הוא היה חבר במפלגה הפדרליסטית ומאוחר יותר במפלגה הוויגית ששימש כחבר בית הנבחרים של ארצות הברית מדלאוור. ג'ונס נולד ב-10 בדצמבר 1791 בניו קאסל, דלאוור, והיה בנו של המשפטן והקנצלר של דלאוור קנזי ג'ונס. כשהתבגר, הוא למד לימודים קלאסיים וסיים את לימודיו במכללת פרינסטון ב-1810. הוא למד משפטים אצל דודו, ניקולס ואן דייק, ובבית הספר למשפטים של ליצ'פילד, התקבל ללשכת עורכי הדין בדלאוור ב-1813 והחל לעסוק בעריכת דין בניו קאסל. ג'ונס נבחר לקונגרס ה-20 כדי למלא את המקום שהתפנה עקב מינויו של לואיס מקליין לסנאט האמריקני והתפטרותו של מקליין בעקבות כך. הוא נבחר מחדש לקונגרס ה-21 וכיהן מ-2 באוקטובר 1827 עד 3 במרץ 1831. לאחר מות אביו, הוא מונה לתפוס את מקומו כקנצלר דלאוור ב-1832. הוא כיהן בתפקיד זה 25 שנים, עד מותו שלו ב-1857. הוא גם כיהן כנשיא בית המשפט ליתומים ובית המשפט לטעויות וערעורים. אשתו הייתה מריה ג'ונס ואמו הייתה ננסי אן ואן דייק ג'ונס, בתו של נשיא דלאוור לשעבר ניקולס ואן דייק. הם היו חברים בכנסייה הפרסביטריאנית בניו קאסל. הוא היה בעל עבדים. ג'ונס מת ב-28 במרץ 1857 באופן בלתי צפוי בניו קאסל, דלאוור, בזמן כהונתו. הוא נקבר בבית הקברות הפרסביטריאני בניו קאסל. אומרים שהוא היה "קפדן ועמל במידה מסוימת בבחינתו המדוקדקת של שאלות, אך גם היה מהיר במיוחד בקבלת החלטותיו". הוא היה עורך דין ש"יפנה כל תיק לאיזה עיקרון משפטי מסודר, במקום לחפש לתמוך בו על רקע סמכות מקרה בלבד. הוא לא רק בעמל, אלא במצפונית, ביקש לשפוט כל תיק שהוגש כך, אלא גם להסתמך על עקרונות וכללי שוויון מוגדרים היטב." אף על פי כן, הוא "היה מהיר במיוחד בקבלת החלטותיו, ורק לעיתים רחוקות הרשה לקדנציה לעבור בקבלת קביעתו". קנזי ג'ונס הבן, באתר המדריך הביוגרפי של הקונגרס של ארצות הברית (באנגלית) קנזי ג'ונס הבן, באתר "Find a Grave" (באנגלית) "JOHNS, Kensey, Jr. | US House of Representatives: History, Art & Archives". history.house.gov (באנגלית). נבדק ב-2022-02-19. The Sunday Morning Star (באנגלית). The Sunday Morning Star. Weil, Julie Zauzmer; Blanco, Adrian; Dominguez, Leo (10 בינואר 2022). "More than 1,800 congressmen once enslaved Black people. This is who they were, and how they shaped the nation". Washington Post. נבדק ב-16 באפריל 2022. {{cite news}}: (עזרה) Updated April 12, 2022.
ג'ורג' מהון

ג'ורג' הרמן מהון (באנגלית: George Herman Mahon‏; 22 בספטמבר 1900 – 19 בנובמבר 1985) היה פוליטיקאי ועורך דין אמריקאי. כדמוקרט, כיהן 22 קדנציות רצופות כחבר בבית הנבחרים של ארצות הברית מטעם טקסס. משפחתו של מהון, שנולד ב-22 בספטמבר 1900 ליד היינסוויל, לואיזיאנה, עברה לטקסס כשהיה ילד. הוא סיים את לימודיו באוניברסיטת הרדין-סימונס באבילין, טקסס, ב-1924, וב-1925 את בית הספר למשפטים של אוניברסיטת טקסס באוסטין. מהון נבחר לתובע המחוזי של מחוז מיטשל, טקסס, בשנת 1926, והוא שימש כתובע מחוז של המחוז השיפוטי ה-32 של טקסס בין השנים 1927 ל-1933. מהון נבחר לראשונה לבית הנבחרים של ארצות הברית ב-1934. הוא היה ציר לכל ועידה לאומית דמוקרטית מ-1936 עד 1964. מהון הצביע נגד חוקי זכויות האזרח של 1957, 1960, 1964, ו-1968, אשר כוונו לאכיפת זכויות חוקתיות עבור אפרו-אמריקאים ומיעוטים אחרים. הוא גם התנגד לאשרור התיקון ה-24 לחוקת ארצות הברית ולהעברת חוק זכויות ההצבעה משנת 1965, אשר נתן לממשלה הפדרלית פיקוח ואכיפה על נוהלי מדינה המפלים את מצביעי מיעוטים. הוא היה יו"ר ועדת ההקצאות משנת 1964 ועד פרישתו מהבית ב-1979 וכן דיקן הבית בשלוש שנותיו האחרונות. מהון מונה גם בפאנל של פרויקט מנהטן. לאחר שנותיו בבית הנבחרים, מהון נשאר בוושינגטון די. סי. כדי לעבוד עם מכון סמית'סוניאן, שעבורו שימש כאוצר מ-1964 עד 1978. מהון מת ב-19 בנובמבר 1985 בסן אנג'לו, טקסס, עקב סיבוכים מניתוח. הוא קבור בבית הקברות לוריין סיטי בלורין, טקסס. מדיה וקבצים בנושא ג'ורג' מהון בוויקישיתוף ג'ורג' מהון, באתר המדריך הביוגרפי של הקונגרס של ארצות הברית (באנגלית) ג'ורג' מהון, באתר "Find a Grave" (באנגלית) "HR 6127. CIVIL RIGHTS ACT OF 1957. -- House Vote #42 -- Jun 18, 1957". GovTrack.us (באנגלית). נבדק ב-2024-01-12. "HR 8601. CIVIL RIGHTS ACT OF 1960. APPROVAL BY THE … -- House Vote #106 -- Apr 21, 1960". GovTrack.us (באנגלית). נבדק ב-2024-01-12. "H.R. 7152. CIVIL RIGHTS ACT OF 1964. ADOPTION OF A … -- House Vote #182 -- Jul 2, 1964". GovTrack.us (באנגלית). נבדק ב-2024-01-12. "TO PASS H.R. 2516, A BILL TO ESTABLISH PENALTIES FOR … -- House Vote #113 -- Aug 16, 1967". GovTrack.us (באנגלית). נבדק ב-2024-01-12. "S.J. RES. 29. CONSTITUTIONAL AMENDMENT TO BAN THE USE OF … -- House Vote #193 -- Aug 27, 1962". GovTrack.us (באנגלית). נבדק ב-2024-01-12. "TO AGREE TO CONFERENCE REPORT ON S. 1564, THE VOTING … -- House Vote #107 -- Aug 3, 1965". GovTrack.us (באנגלית). נבדק ב-2024-01-12.
יונה רוזן (רוזנפלד)

יונה רוזן (17 בינואר 1919 – 2004) היה מצנחני היישוב במלחמת העולם השנייה. בין השנים 1976–1984 כיהן כראש המועצה האזורית עמק הירדן. רוזן נולד בשם "ג'ולה רוזנפלד" בעיר קלוז'-נאפוקה שבטרנסילבניה, רומניה. הוא הצטרף לתנועה הנוער הציונית "אביבה – באריסיה", ובגיל 16 נבחר להנהגה הארצית של התנועה. בשנת 1939 עלה לארץ ישראל בספינת מעפילים יחד עם אשתו הטריה, יבקה. רוזן התגייס לפלמ"ח והתנדב להיות בין צנחני היישוב. לאחר תקופת אימונים, הוצנח יחד עם עוד שלושה – חנה סנש, אבא ברדיצ'ב ופרץ גולדשטיין – לתוך יוגוסלביה, משם היה אמור להגיע להונגריה. לאחר שלא הצליח לעבור את הגבול להונגריה, הוחזר למצרים (ממנה יצאו הצנחנים) ומשם לארץ. בסיום המלחמה נשלח יונה להונגריה כדי לסייע בארגון הבריחה. הוא נחשף ונעצר על ידי משטרת הונגריה וישב בבית הסוהר חודש ימים ולאחריו חזר ארצה. במלחמת העצמאות שירת בחטיבת יפתח. לאחר המלחמה השתתף, עם יתר חברי הגרעין שלו, בייסוד קיבוץ מעגן. בשנת 1951 נשלח על ידי נתיב לברית המועצות. לאחר שחזר לארץ מילא מספר תפקידים, בהם גזבר הקיבוץ מעגן ורכז הקניות של איחוד הקיבוצים. בשנת 1966 נשלח לרומניה, כדי לסייע בהעלאת היהודים. אחרי שובו היה סגן ואחר כך ראש המועצה האזורית עמק הירדן. בשנת 2002 יצא לאור בקיבוץ דליה, בהוצאת מערכת, ספרו, שנכתב עם יהודית רותם, "נקראתי ואלך". נפטר בשנת 2004, והובא למנוחות בבית העלמין שבקיבוצו מעגן. אשתו חווה נפטרה שנתיים אחריו, ונקברה לצדו. מדיה וקבצים בנושא יונה רוזן בוויקישיתוף צנחני היישוב היהודי בארץ ישראל. תקופת סוף מלחמת העולם הראשונה. אתר עמותת ידידי גדוד 202
האוסטון

האם התכוונתם ל... ג'ון האוסטון – עורך דין ופוליטיקאי אמריקאי מג'ורג'טאון, דלאוור, כיהן כחבר בית הנבחרים של ארצות הברית מדלאוור וכשופט בית המשפט העליון של דלאוור דרו האוסטון – יזם אינטרנט אמריקאי, מייסד דרופבוקס הנרי האוסטון – איש עסקים ופוליטיקאי אמריקאי, חבר בית הנבחרים של ארצות הברית מדלאוור רוברט האוסטון – עורך דין, מו"ל ופוליטיקאי אמריקאי, כיהן כחבר בית הנבחרים של ארצות הברית מדלאוור רחוב האוסטון – רחוב ראשי במנהטן תחתית, ניו יורק יוסטון (פירושונים)
12 המושבעים (סרט, 1957)

12 המושבעים (באנגלית: ‎12 Angry Men מילולית: 12 גברים זועמים) הוא סרט דרמה משנת 1957, בכיכובו של הנרי פונדה. התסריט נכתב על ידי רג'ינלד רוז, על פי מחזה שכתב כמה שנים קודם לכן, והסרט היה סרטו הראשון של מי שהיה לימים לאחד הבמאים היותר פוריים של הוליווד – סידני לומט. הסרט מגולל את סיפורו של חבר מושבעים המורכב מ-12 גברים, הנדרשים להכריע בשאלת אשמתו או חפותו של נער היספאני הנאשם ברצח אביו, על סמך הראיות שהוצגו במשפט. עלילת הסרט מתרחשת כולה בחדר המושבעים, מלבד 2 סצינות קצרות בתחילת הסרט ובסופו ו-2 סצינות בחדר השירותים הסמוך. ב-2007 נבחר הסרט "12 המושבעים" לשימור בארכיון הסרטים הלאומי של ארצות הברית הנמצא בספריית הקונגרס. חבר מושבעים נדרש להכריע במשפט בו מואשם נער ברצח אביו. העונש הצפוי לנער באם יורשע הוא עונש מוות. הסרט מתחיל בשופט המסביר לחבר המושבעים את תפקידם, ומיד לאחר מכן נשלחים המושבעים לדיון בחדרם. הסכין: בחזהו של האב נמצאה סכין זהה לסכין שהנער קנה מספר שעות לפני הרצח, וטוען שאיבד אותה כאשר נחקר בידי השוטרים. לטענתו הסיבה שקנה את הסכין היא כי שבר לחברו סכין זהה. הקולנוע: כאשר הנער נחקר בביתו על ידי השוטרים, הוא טען שהיה בקולנוע בעת הרצח, אך לא זכר את שמות הסרטים בהם צפה. עדות ראייה: כ-20 מטרים מול החדר בו בוצע הרצח, גרה אישה, שנשבעה כי ראתה את הרצח דרך חלונות קרונותיה של רכבת שחלפה בין שתי הדירות. (מסופר כי במשפט, התובע המחוזי הוכיח שניתן לראות דרך רכבת החולפת במהירות בינונית, כאשר האורות בה כבויים). עדות שמיעה: קשיש שגר מתחת לביתם של האב והבן נשבע כי שמע את הבן צועק "אני אהרוג אותך" ושנייה לאחר מכן חבטה (של מה שנשמע כגופה) ברצפה. הוא טוען שהלך לדלת ביתו (הנמצאת כ-20 מטרים מהמקום בו היה) וראה את הנער נמלט במסדרון. ברגעים הראשונים שהמושבעים מתארגנים בחדר, כבר אחדים מהם דנים במשפט ו"מסייעים" לחבריהם להחליט אם הנער אשם או לא. זהו היום החם בשנה, ומרבית המושבעים עצבניים, מזיעים ומקווים להחליט בנושא כמה שיותר מהר. יושב ראש חבר המושבעים מחליט לפתוח בהצבעה גלויה כדי לראות את עמדותיהם של החברים: בשנת 1997 עובד הסרט על ידי הבמאי ויליאם פרידקין והופק כסרט טלוויזיה. בשנת 2007 עובד הסרט לגרסה רוסית על ידי הבמאי ניקיטה מיכאלקוב תחת השם "12". תיאטרון: הסרט עובד להצגת תיאטרון, שהועלתה גם בישראל. מדיה וקבצים בנושא 12 המושבעים בוויקישיתוף 12 המושבעים, ברשת החברתית אינסטגרם "12 המושבעים", במסד הנתונים הקולנועיים IMDb (באנגלית) "12 המושבעים", באתר נטפליקס "12 המושבעים", באתר AllMovie (באנגלית) "12 המושבעים", באתר Rotten Tomatoes (באנגלית) "12 המושבעים", באתר Box Office Mojo (באנגלית) "12 המושבעים", באתר Metacritic (באנגלית) "12 המושבעים", באתר אידיבי "12 המושבעים", תסריט הסרט באתר Scripts.com (באנגלית) "12 המושבעים", במסד הנתונים הקולנועיים KinoPoisk (ברוסית) 12 המושבעים, באתר אנציקלופדיה בריטניקה (באנגלית) "12 המושבעים (סרט, 1957)", ביקורת על הסרט באתר "עין הדג"
לואי מאפוטה

לואי מאפוטה (בצרפתית: Louis Mafouta; נולד ב-2 ביולי 1994 בבומון-סור-אואז שבצרפת) הוא כדורגלן מהרפובליקה המרכז-אפריקאית המשחק בעמדת החלוץ בקבוצת אמיין מליגת המשנה הצרפתית ובנבחרת הרפובליקה המרכז-אפריקאית. מאפוטה שיחק במועדונים AS סנט-אואן-ל'אומון, USM סנליס, שאמבלי ו-RC גראס מהליגות הנמוכות בצרפת, ופאנסראיקוס מליגת המשנה היוונית. ב-21 באוגוסט 2020 חתם מאפוטה בנשאטל גזמאקס מליגת המשנה השווייצרית. הוא ערך 52 הופעות ליגה במדי המועדון, בהן הבקיע 21 שערים. ב-19 בינואר 2022 הושאל מאפוטה למץ מליגת העל הצרפתית עד לתום עונת 2021/2022. ב-23 בינואר ערך את הופעת הבכורה שלו במועדון, בהפסד 2-0 לניס במסגרת המחזור ה-22 בליגה. ב-20 במרץ הבקיע את שער הבכורה שלו במועדון, בהפסד 6-1 לסטאד רן במסגרת המחזור ה-29 בליגה. בסך הכל ערך 15 הופעות ליגה במהלך תקופת ההשאלה, בהן הבקיע שני שערים. ב-1 ביולי 2022 חתם מאפוטה בקווילי-רואן מליגת המשנה הצרפתית. הוא שיחק במועדון במשך עונה אחת, במהלכה ערך 34 הופעות ליגה והבקיע 11 שערים. ב-12 ביולי 2023 חתם באמיין מליגת המשנה הצרפתית. ב-27 במרץ 2017 ערך מאפוטה את הופעת הבכורה שלו בנבחרת הרפובליקה המרכז-אפריקאית, בהפסד 2-1 לנבחרת גמביה במשחק ידידות. במשחק זה הבקיע את שער הבכורה שלו בנבחרת. לואי מאפוטה, באתר Transfermarkt לואי מאפוטה, באתר Soccerway לואי מאפוטה, באתר National Football Teams לואי מאפוטה, באתר FootballDatabase.eu sgobbi, Louis Mafouta arrive en prêt !, Football Club de Metz, ‏2022-01-19 (בצרפתית) Metz vs. Nice - 23 January 2022 - Soccerway, int.soccerway.com Rennes vs. Metz - 20 March 2022 - Soccerway, int.soccerway.com Raphael Forgues, Louis Mafouta transféré à l'Amiens SC, QRM, ‏2023-07-12 (ב־)
פפה מייסה בה

פפה מייסה בה (בצרפתית: Pape Meïssa Ba; נולד ב-4 ביולי 1997 בדקר שבסנגל) הוא כדורגלן סנגלי המשחק בעמדץ החלוץ בקבוצת גרנובל מליגת המשנה הצרפתית. בה גדל במחלקת הנוער של דקר סקרה-קר מעיר הולדתו דקר שבסנגל, והחל את הקריירה המקצוענית שלו בקבוצה הבוגרת של המועדון. ב-23 בפברואר 2019 חתם בטרואה והחל לשחק בקבוצת המילואים של המועדון, ובהמשך השתלב בקבוצה הבוגרת במסגרת ליגת המשנה הצרפתית. הוא ערך 20 הופעות ליגה במדי הקבוצה הבוגרת של המועדון, בהן הבקיע שלושה שערים. ב-31 בינואר 2021 חתם בה ברד סטאר מהליגה הצרפתית השלישית. הוא ערך 46 הופעות ליגה במדי המועדון, בהן הבקיע 24 שערים. ב-13 ביוני 2022 חתם על חוזה לשלוש שנים בגרנובל מליגת המשנה הצרפתית. פפה מייסה בה, באתר Transfermarkt פפה מייסה בה, באתר Soccerway פפה מייסה בה, באתר FootballDatabase.eu Rodolph TOMEGAH, Pape Meïssa Ba: Le Sénégalais s'est engagé en faveur de Troyes, Africa Top Sports, ‏2019-02-22 (ב־) Nancy vs. Troyes - 8 November 2019 - Soccerway, int.soccerway.com Mercato: Pape Ba quitte l’Estac pour le Red Star, www.lest-eclair.fr, ‏2021-02-01 (בצרפתית) Grenoble Foot 38, Le GF38 enrôle Pape Meissa Ba, le meilleur buteur du National !, GF38, ‏2022-06-13 (ב־) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פפה מייסה בה".
פטריק אגיימנג (2000)

פטריק אגיימנג (באנגלית: Patrick Agyemang; נולד ב-7 בנובמבר 2000 באיסט הרטפורד שבקונטיקט, ארצות הברית) הוא כדורגלן אמריקאי המשחק בעמדת החלוץ בקבוצת שארלוט מה-MLS. אגיימנג נולד באיסט הרטפורד שבקונטיקט, ארצות הברית, להורים ממוצא גאנאי. הוא גדל במחלקת הנוער של הרטפורד הליונס. בהמשך שיחק בקבוצות המכללות איסטרן קונטיקט ווריורס ורוד איילנד ראמס, ובעת ששיחק באחרונה, שיחק גם בקבוצה החצי-מקצוענית וסטרן מאס פיונירס. ב-22 בדצמבר 2022 נבחר אגיימנג בדראפט ה-MLS בבחירה מספר 12 על-ידי שארלוט בטרייד עם קולורדו ראפידס, וב-24 בפברואר 2023 חתם על חוזה מקצועני במועדון. פטריק אגיימנג, באתר Transfermarkt פטריק אגיימנג, באתר Soccerway פטריק אגיימנג, באתר FootballDatabase.eu Patrick Agyemang - 2019 - Men's Soccer, Eastern Connecticut State University (באנגלית) Men's Soccer: Patrick Agyemang is Third All-America Selection in Program History, Eastern Connecticut State University, ‏2024-09-15 (באנגלית) Men's Soccer: Agyemangs are Major Award-Winners; Six From Eastern Honored, Eastern Connecticut State University, ‏2024-09-15 (באנגלית) Jonathan Sigal, Patrick Agyemang transfers to URI from Eastern Connecticut State, New England Soccer Journal, ‏2021-01-09 (באנגלית אמריקאית) Western Mass Pioneers | uslleaguetwo.com, www.uslleaguetwo.com (באנגלית אמריקאית) mlssoccer, Charlotte FC select Patrick Agyemang after MLS SuperDraft trade with Colorado Rapids | MLSSoccer.com, mlssoccer (באנגלית) Agyemang Drafted 12th by Charlotte FC in First Round of MLS SuperDraft, University of Rhode Island, ‏2022-12-21 (באנגלית) Charlotte Football Club, Charlotte FC Signs MLS SuperDraft Picks Patrick Agyemang, Nick Scardina and Andrew Privett | Charlotte FC, Charlotte Football Club (באנגלית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פטריק אגיימנג (2000)".
קריס

האם התכוונתם ל... קריס (פגיון) (אנ') – סוג של פגיון אישים: אלאר קאריס – ביולוג ופוליטיקאי אסטוני גרגורי קריס – סייף עבר יהודי-סובייטי סאני קריס – מוזיקאי ג'אז אמריקאי פרנסיס קריס – צייר אמריקאי שמואל דב חיים קריס – מהנדס ואדריכל ישראלי קרס
הממלכה החדשה (פירושונים)

האם התכוונתם ל... הממלכה החדשה של מצרים הממלכה החתית החדשה – האימפריה החתית הממלכה החדשה של בבל – האימפריה הבבלית החדשה הממלכה העילמית החדשה הממלכה החדשה של – גרנדה (New Kingdom of Granada) הממלכה החדשה של לאון – (New Kingdom of León) New Kingdom (להקה) – (New Kingdom (band)) New Kingdom (אלבום) – (New Kingdom (album)) ממלכה (פירושונים)
לארי קומבסט

לארי אד קומבסט (באנגלית: Larry Ed Combest; נולד ב-20 במרץ 1945) הוא פוליטיקאי אמריקאי רפובליקני בדימוס שייצג את טקסס בבית הנבחרים של ארצות הברית בין השנים 1985 ל-2003. קומבסט נולד ב-20 במרץ 1945 בממפיס, טקסס, עיירה קטנה במערב טקסס ומקום מושבו של מחוז הול. בשנת 1969, הוא קיבל את התואר הראשון שלו במנהל עסקים מאוניברסיטת מערב טקסס סטייט בקניון. משפחתו הפעילה חווה במשך ארבעה דורות. ב-1971 כיהן לזמן קצר כמנהל שירות הייצוב והשימור החקלאי של משרד החקלאות האמריקאי. לאחר מכן הוא הפך לעוזר המחוקק של הסנאטור האמריקני הרפובליקני ג'ון טאואר מ-1971 עד עזיבתו ב-1978, לאחר שטאואר זכה בקדנציה הרביעית והאחרונה שלו בתפקיד. מ-1978 ועד לבחירתו לקונגרס שש שנים מאוחר יותר, קומבסט עסק בעסקים פרטיים. בשנת 1984, חבר הקונגרס הדמוקרטי קנט הנס לא התמודד לכהונה רביעית אלא התמודד ללא הצלחה על מועמדות מפלגתו לסנאט של ארצות הברית. קומבסט זכה במועמדות הרפובליקנית בהתמודדות מול רון פלמינג, השמרן בלאבק. קומבסט נבחר בנובמבר על רקע הניצחון המוחלט של רונלד רייגן בבחירות החוזרות באותה שנה. המועמד הדמוקרטי לנשיאות וולטר פ. מונדייל הצליח בקושי לקבל 20% מהקולות ברוב המחוז. קומבסט קיבל 102,805 קולות (58.1 אחוזים) לעומת 74,044 קולות (41.9 אחוזים) עבור הדמוקרטי דון ר. ריצ'רדס, עוזר לשעבר של הנס. קומבסט היה רק האדם השלישי שייצג את המחוז ה-19 מאז הקמתו ב-1934, והרפובליקני הראשון. קומבסט היה אפוא אחד משישה חברי קונגרס רפובליקנים טריים שנבחרו מטקסס ב-1984, הידועים בשם "טקסס Six Pack". אף על פי שהמחוז ה-19 הפך ליותר ויותר ידידותי לרפובליקנים במהלך השנים (מועמד דמוקרטי לנשיאות לא ניצח במחוז מאז לינדון ב. ג'ונסון ב-1964), הדמוקרטים השמרנים המשיכו לנצח ברוב המרוצים ברמה המדינתית והמקומית עד למהפכה הרפובליקנית של 1994. עם זאת, בהוכחה עד כמה הפך המחוז הזה לרפובליקני ברמה הלאומית, קומבסט נבחר מחדש תשע פעמים ללא אופוזיציה דמוקרטית מהותית. הוא התמודד ללא התנגדות ב-1990 וב-1994 וללא אופוזיציה של המפלגה הגדולה ב-2000 וב-2002. קומבסט כיהן כיו"ר ועדת המודיעין של בית הנבחרים בקונגרס ה-104 (1995–1997) ויו"ר ועדת החקלאות של הבית בקונגרסים ה-106 וה-107 (1999–2003). לאחר מותם של אביו ובתו בתוך פרק זמן קצר, הודיע קומבסט על התפטרותו בקרוב ב-12 בנובמבר 2002 – שבוע לאחר שזכה בקדנציה עשירית. לדבריו, הוא ואשתו, שרון, "מבינים עד כמה החיים והבריאות שבריריים. הם בהחלט גרמו לנו לסדר מחדש את סדרי העדיפויות שלנו ואנחנו רוצים לבלות כמה שיותר זמן ביחד בזמן שיש לנו את החיים והבריאות שלנו". הוא התפטר מהבית ב-31 במאי 2003. עמיתו הרפובליקני רנדי נויגבאואר זכה בבחירות המיוחדות להחליף את קומבסט והושבע לתפקיד ב-3 ביוני 2003. בשנת 2006, עורכי דין של ה-NAACP גילו שקומבסט היה אחד משישה מנהיגי הקונגרס הרפובליקנים שביקשו בחשאי לחקור את מס הכנסה על מעמד הפטור ממס של ה־NAACP, לאחר שיו"ר ה-NAACP, ג'וליאן בונד, כינה את מדיניותו של בוש מפצלת מבחינה גזעית. אחד המתמחים של קומבסט, מורגן מאייר, נבחר ב-2014 כרפובליקני לבית הנבחרים של טקסס ממחוז 108 במחוז דאלאס. לארי קומבסט, באתר המדריך הביוגרפי של הקונגרס של ארצות הברית (באנגלית)
יחסי טג'יקיסטן–לבנון

יחסי טג'יקיסטן–לבנון הם היחסים הבילטרליים בין טג'יקיסטן ללבנון. זוהי השוואה כללית בין שתי המדינות: שתי המדינות חולקות חברות בקבוצה של ארגונים בינלאומיים, ובכללם:
אנדרו אידוקו

אנדרו אידוקו (באנגלית: Andrew Idoko; נולד ב-8 בינואר 2006) הוא כדורגלן ניגרי המשחק בעמדת החלוץ בהפועל ירושלים. אידוקו התחיל את הקריירה שלו בקבוצת ג'יגאווה. ב-10 בינואר 2021 ערך את הופעת הבכורה שלו בליגת העל הניגרית בהפסד 1-0 לאנוגו ריינג'רס כאשר הוא בן 15 ויומיים. ב-23 במרץ 2021 הבקיע את שער הבכורה שלו בקבוצה בתיקו 2-2 נגד איפאניי אובה. עד לסיום העונה רשם 13 הופעות וכבש שער אחד. בקיץ 2023 חתם בקטסינה יונייטד. ב-30 בספטמבר ערך את הופעת הבכורה שלו בקבוצה בניצחון 0-1 נגד קווארה יונייטד. הוא סיים את העונה עם 9 שערים ב-34 משחקים. בקיץ 2024 חתם בהפועל ירושלים מליגת העל. ב-14 בספטמבר ערך את הופעת הבכורה שלו בקבוצה בהפסד 4-0 להפועל חיפה בו גם הורחק בדקה ה-76 של המשחק. אנדרו אידוקו, באתר Transfermarkt אנדרו אידוקו, באתר Soccerway אנדרו אידוקו, באתר WorldFootball.net